[{"text_idx": "#000005", "text": "Fel pob blwyddyn arall, hybu\u2019r syniad o ddechrau pob sgwrs gyda shwmae, su\u2019mae yw\u2019r pwrpas. Nod y diwrnod yw dangos bod y Gymraeg yn perthyn i bawb \u2013yn siaradwyr rhugl, yn ddysgwyr neu os ydych yn swil am eich Cymraeg. Ac felly os bydd gyda chi gyfle i wneud hyn yn ddiogel ar ddydd Iau Hydref y 15fed yna tagiwch @ShwmaeSumae i ddangos i\u2019r byd sut fyddwch chi\u2019n dathlu\u2019r diwrnod"}, {"text_idx": "#000006", "text": "Bydd llysgenhadon gyda ni eleni eto\u2019n rhannu eu profiadau ac yn ysbrydoli gyda\u2019r ffocws eleni ar y Gymraeg yn byw ochr yn ochr ag ieithoedd eraill ein cymunedau gan ddangos bod y Gymraeg yn wirioneddol perthyn i bawb o bob cefndir a chenedl. Bydd stori\u0308au\u2019r llysgenhadon yn ymddangos ar Facebook Shwmae Sumae yn ystod yr wythnos \u2013"}, {"text_idx": "#000007", "text": "Fel rhan o\u2019r diwrnod mae Shwmae Sumae, sy\u2019n cael ei redeg gan Fudiadau Dathlu\u2019r Gymraeg yn annog pobl i ddefnyddio\u2019r Gymraeg drwy gymryd rhan mewn gweithgareddau digidol fel drwy ddefnyddio sianel AM. Mae gan y Mentrau Iaith amryw o weithgareddau wedi eu trefnu ar gyfer dydd Iau, cadwch olwg ar eu cyfryngau cymdeithasol am fwy o wybodaeth neu dilynwch #ShwmaeSumae . Neu beth am ymuno yn y dafarn rithiol gyda\u2019r nos? Mae\u2019r Mentrau Iaith yn cynnal noson arbennig yn Nhafarn y Clo rhwng 8 a 10yh."}, {"text_idx": "#000008", "text": "Er y cyfyngiadau ar ein gallu i symud o gwmpas a chwrdd yn y cnawd, does dim yn ein rhwystro rhag defnyddio\u2019r Gymraeg wrth siopa, wrth dderbyn a chynnig gwasanaeth, yn y cnawd neu ar-lein, wrth ddysgu ac wrth ymlacio! Felly dyma rhai o syniadau ar beth allwch chi wneud eleni. Cofiwch edrych ar wefan shwmae.cymru am lwyth o adnoddau defnyddiol i\u2019ch helpu."}]